
B-kazein genotípus hatása tejtermelés üzemi paramétereire

Kulcsszavak: tehéntej; tejfehérje polimorfizmus; A2 β-kazein forma
A tehéntejben található fehérje 76-86%-ban kazeint tartalmaz, melynek 33%-a β-kazein. A β-kazein legismertebb formái az A1 és az A2. A nagyüzemű termelésben homozigóta, A1A1 és A2A2, valamint heterozigóta, A1A2 egyedek fordulnak elő. Az A1 és az A2 β-kazein forma csupán a 67. aminosavban tér el. Az A1-es β-kazein formának a 67. aminosava hisztidin. Az A2-es formának, ahogy az anyatejnek is, prolin a 67. aminosava. Ugyan határozott bizonyíték nincs arra, hogy az A1-es forma káros lenne az egészségre, de az biztos, hogy az A2-es emésztése során nem válik le egy bioaktív opiát szakasz azaz BCM-7. Fontosnak találnám a megfelelő háttér ismeretek biztosítását ezen lehetőségről és a kapcsolódó termékekről. Fontos szempontnak tartom a tudatos táplálkozásban, hogy a tudatosság tudományos megközelítéssel, érdemi bizonyítottsággal közreadott információkon alapuljon. A dolgozatom témája a tejfehérje polimorfizmusok azon belül a β-kazein genotípus hatása a tejtermelés egyes paramétereire. Az A1A2 és az A2A2 csoportok között nem volt mérhető szignifikáns különbség a vizsgált paraméterek, azaz a tej kg, tejzsír%, tejfehérje%, tejcukor és a szomatikus sejtszám tekintetében.



